
# БРИКС саммитында катнашу өчен Казанга Эфиопия Премьер-министры килде

Бүген башлана торган БРИКС саммитында катнашу өчен Казанга Эфиопия Премьер-министры Абий Әхмәт килде.

Халыкара аэропортта аны Татарстан Рәисе **Рөстәм Миңнеханов** каршы алды, дип хәбәр итте республика башлыгы матбугат хезмәте җитәкчесе **Лилия Галимова**.

Эфиопия Федератив Демократик Республикасы БРИКСка рәсми рәвештә 2024 елның 1 гыйнварында кушылды. Илне берләшмәгә кертү турында карар узган елның августында Көньяк Африка шәһәре Йоханнесбургта узган 15нче саммитта кабул ителде.

Элегрәк «Татар-информ» хәбәр иткәнчә, бүген Казанда БРИКС саммиты башлана. Чара берләшмә катнашучысы булган илләр делегацияләре башлыкларының очрашу тантанасы белән башлана. Алар рәсми булмаган төшке ашка җыела.

Россия Президенты **Владимир Путин**ның «Яңа үсеш банкы» президенты **Дилма Руссефф**, Һиндстан Премьер-министры **Нарендра Моди**, Көньяк Африка Республикасы Президенты **Сирил Рамапоса**, Кытай Халык Республикасы Рәисе **Си Цзиньпин** һәм Мисыр Президенты **Абдел Фаттах ас-Сиси **белән очрашулары планлаштырылган.


Следите за самым важным и интересным в Telegram-каналеТатмедиа

## Нет комментариев
БРИКС саммитында катнашу өчен Казанга Эфиопия Премьер-министры килде